cyanic-selkie/wikianc huggingface dataset:
Կուրորտաբանությունը և ֆիզիոթերապիան Հայաստանում
Մշակվել են առանձին նյարդայն հիվանդությունների առողջարանային բուժման արդյունավետության բարձրացման հարցեր, բացահայտվել «Ջերմուկ» հանքային ջրի բուժական ազդեցության մեխանիզմները՝ գոտկային և պարանոցային նյարդարմատաբորբի, վեգետատիվ բազմանյարդաբորբի ժամանակ։ Ծայրամասային նյարդային համակարգի հիվանդությունների բուժման համալիրում առաջնային է համարվել տորֆաբուժությունը, մշակվել են դեղանյութերով էլեկտրոֆորեզի եղանակներ։ Աշխատանքներ են կատարվել ստամոքսաղիքային համակարգի հիվանդությունների ֆիզիոբալնեոլոգային բուժման բնագավառում, հաստատվել է Հանքավանի և Ջերմուկի հանքային ջրերի դրական ազդեցությունն այդ հիվանդությունների դեպքում (Ա. Մելիք-Ադամյան, Տ. Մնացականով, Գ. Աղաջանյան)։ Ուսումնասիրվել են լեռնային կլիմայի և բարձունքային թերթթվածնության ազդեցությունը սրտի արատների, աթերոսկլերոտիկ կարդիոսկլերոզով և հիպերտոնիկ հիվանդությամբ տառապողների վրա։ Ռեֆլեքսաբուժության բնագավառում մշակվել է խցանող էնդարտերիտի բուժման նոր եղանակ, ստեղծվել ջերմաասեղնածակման նոր սարք։ Պարզվել է ծայրամասային նյարդային համակարգի ողնածին (վերթեբրոգեն) ախտահարումների ժամանակ բազմաթիվ ֆիզիկական գործոնների հետ ասեղնաբուժության զուգակցման բուժական արդյունավետությունը։ Ուսումնասիրվել են Արզնու հանքային ջրերով լոգանքների ազդեցությունը սրտի պսակային շրջանառության, սրտամկանի նյութափոխանակության (Ս. Միրզոյան, Է. Հովհաննիսյան), գլխուղեղի նյութափոխանակության, արյան շրջանառության և ֆունկցիայի վրա։ Ներկայումս ԿՖԲ ԳՀՀ-ն տարածքային նշանակություն ունեցող, միջազգայնորեն ինտեգրված, վերականգնող, բժշկության բազմապրոֆիլ գիտագործններն և ուսումնական կենտրոն է։ 2002 թվականին ինստիտուտը մշակել և աստիճանաբար իրականացնում է ԿՖԲ ԳՀԻ-ի արդիականացման և զարգացման նոր ռազմավարություն։ Այժմ ինստիտուտի գործունեության հիմքն, ուղղություններից կարևորագույնը առողջ մարդու առողջության պահպանումն է, բնակչության առողջ ապրելակերպի արդյունավետ նորմերի համակարգի ձևավորումը և մարդու կյանքի որակի բարձրացումը։ Ինստիտուտում մշակվում են կանխարգելիչ ու վերականգնող, բժշկության բնագավառների ֆիզիկական գործոնների, բնական բուժ-առողջարար միջոցների, առողջարար, և բուժիչ սննդի, համաչափ ֆիզիկական ակտիվության, էկոնավտանգ վերականգնողական տեխնոլոգիաների մշակման ու ներդրման հիմնահարցեր։ Դրանց իրականացման համար կարևոր են վերականգնողական բժշկության բնագավառում առաջատար և տեղեկատվական տեխնոլոգիաների մշակումն ու ներդրումը, համակարգային մոտեցման իրականացումը, ապացուցող բժշկության չափանիշներին համապատասխանող միջագգային չափորոշիչների, սանդղակների, ֆունկցիոնալ թեստերի, միասնացված արձանագրությունների տեղայնացումն ու համակարգչային մոդելների լայնորեն կիրառումը։ Ինստիտուտի արդիականացման և զարգացման հայեցակարգի շրջանակներում մշակվել են միջազգային պահանջներին համապատասխանող բազմապրոֆիլ վերականգնող, կենտրոնի ժամանակակից մոդել և տեղեկատվական տեխնոլոգիաների վրա հիմնված, օրգանիզմի հարմարվող, պաշարների ու վերականգնող, բուժման արդյունավետության քանակական գնահատման եղանակ։
Կատեգորիա:Կուրորտաբանություն Կատեգորիա:Ֆիզիոթերապիա Կատեգորիա:Գիտությունը Հայաստանում
Շաֆորովո
Շաֆորովո (Шафорово), գյուղ Ռուսաստանի Սմոլենսկի մարզի Սմոլենսկի շրջանի կազմում։
Բնակչությունը 2007 թվականին գրանցված տվյալներով կազմում էր 16 մարդ։
(7994) Բեթելոն
(7994) Բեթելոն (Bethellen), աստերոիդ աստերոիդների հիմնական գոտում։ Հայտնաբերվել է 1983 թվականի փետրվարի 15-ին Էդվարդ Բոուելի կողմից Անդերսոն Մեսայում ։
Արտաքին հղումներ
Կատեգորիա:1983 թվականին հայտնաբերված աստղագիտական մարմիններ Կատեգորիա:Էդվարդ Բոուելի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Բորիս Կաուֆման
Բորիս Կաուֆման (Boris Kaufman կամ Kaufmann, ծննդյան անունը Բորիս Աբելեվիչ Կաուֆման, ), ֆրանսիացի և ամերիկացի օպերատոր և կինոռեժիսոր։
Խորհրդային կինոգործիչներ Ձիգա Վերտովի և Միխայիլ Կաուֆմանի եղբայրը։
Կենսագրություն
Եղել է գրավաճառ Աբել Կուշելի Կաուֆմանի և Չայ-Էսթեր Ռախմիելևա Հալպերնի որդին, ովքեր ամուսնացել են Բիալիստոկում 1894 թվականին։ Հայրը ունեցել է գրքերի պահեստ և երկու խանութ՝ Բիալիստոկում և Կիևում նաև քաղաքի հանրային գրադարանի սեփականատերն ու հոգաբարձուն էր։ Սովորել է Սանկտ Պետերբուրգի դպրոցում։ Երբ սկսվել է Առաջին համաշխարհային պատերազմը, Կաուֆմանները մեկնել են Կիև, ապա տեղափոխվել Մոգիլյով։ 1917 թվականից հետո, ծնողների հետ միասին, Ռուսաստանից մեկնել է Լեհաստան, ապա՝ Ֆրանսիա։ Բորիսը սովորել է Գրենոբլում, ապա տեղափոխվել Փարիզ, որտեղ ուսանել է Սորբոնում, իսկ համալսարանն ավարտելուց հետո սկսել է աշխատել կինոյում, նախ վավերագրական ֆիլմում, ապա՝ գեղարվեստականում, սկզբում ստիպված նկարահանել գովազդային և կոմերցիոն ֆիլմեր։ Իր առաջին ֆիլմերը նկարահանել է 1928 թվականին։
Նա ռեժիսորել է Ժան Վիգոյի բոլոր ֆիլմերը։ Կաուֆմանը, ովրը ստիպված է եղել «Զրո վարքի համար» ֆիլմի նկարահանումների ընթացքում վաճառել իր տեսախցիկը, չեն վախեցրել տնտեսական դժվարությունները, և նա շարունակել է աշխատանքը Վիգոյի հետ՝ նկարահանելով «Ատալանտա» ֆիլմը՝ Ձիգա Վերտովի կողմից ԽՍՀՄ-ից իրեն ուղարկված կինոխցիկով։ Ռեժիսորի հիվանդության պատճառով նա ինքնուրույն է նկարահանել իր միակ «Ատալանտա» լիամետրաժ ֆիլմի վերջին տեսարանները։ Կաուֆմանը գրել է այս ֆիլմի մասին. «Վիգոյի հետ աշխատանքը երբեք չեն մոռանա նրանք, ովքեր մասնակցել են այս ֆիլմի նկարահանումներին։ Օգտագործեցինք ամեն ինչ՝ արև, մառախուղ, ձյուն, մայրամուտ։ Աշխատանքն իրականացվում էր օր ու գիշեր» ։ Նա նաև նկարահանել է Դիմիտրի Կիրսանովի մի քանի ժապավեններ, աշխատել է Աբել Գանսի, Քրիստիան-Ժակի և Մարկ Ալեգրեի և այլոց հետ։
Երկրորդ համաշխարհային պատերազմի բռնկմամբ մեկնել է ռազմաճակատ։ Ֆրանսիայի պարտությունից հետո արտագաղթել է ԱՄՆ, դասավանդել Տորոնտոյում կինոդպրոցում, որտեղ որպես վավերագրական կինոռեժիսոր համագործակցել է Ջոն Գրիերսոնի հետ, իսկ 1942 թվականին կրկին տեղափոխվել է ԱՄՆ, որտեղ նկարահանել է վավերագրական ֆիլմեր։ Դրանից հետո մշտապես աշխատել է Էլիա Կազանի և Սիդնի Լյումետյի հետ, ըստ վերջիններիս. «Բորիս Կաուֆմանը հիանալի բեմադրող օպերատոր էր, հավանաբար լավագույնը բոլորից, բոլորից ամենագեղարվեստականը, և ես հիանում եմ նրանով»։
Բացի այդ, համագործակցել է Ջորջ Ռոյ Հիլլի («Հենրի Օրիենտի աշխարհը», 1964), Ջյուլ Դասինի («Զգաստ», 1968) և Օտտո Պրեմինջերի («Ասա, որ դու ինձ սիրում ես, Ջունի Մուն», 1970) հետ։ Նկարահանվել է փորձարարական ֆիլմ՝ Սեմյուել Բեկեթի (1964, գլխավոր դերում՝ Բաստեր Քիթոնը) սցենարով։ 1970-ից հետո նա այլևս չի աշխատել կինոնկարներում, քանի որ նրա անունը խիստ կապված էր սև և սպիտակ կինոյի հետ։
Ծանոթագրություններ
Կատեգորիա:Ամերիկացի կինոօպերատորներ Կատեգորիա:«Ոսկե գլոբուս» մրցանակի դափնեկիրներ Կատեգորիա:Օսկարակիրներ Կատեգորիա:Փարիզի համալսարանի շրջանավարտներ Կատեգորիա:Ամերիկայի արվեստների և գիտությունների ակադեմիայի անդամներ Կատեգորիա:Ֆրանսիացի կինոռեժիսորներ Կատեգորիա:Ամերիկացի կինոռեժիսորներ Կատեգորիա:Ֆրանսիացի սցենարիստներ
Ռաիսա Մինասյան
Ռաիսա Մարկոսի Մինասյան, հայ մանկաբույժ։ Բժշկական գիտությունների դոկտոր (1973): Պրոֆեսոր (1974):
Կենսագրություն
Ռաիսա Մինասյանը ծնվել է 1935 թվականի մարտի 19-ին, Երևանում։ 1958 թվականին ավարտել է Երևանի բժշկական ինստիտուտը։ 1976-1984 թվականներին և 1990-1996 թվականներին եղել է Երևանի պետական բժշկական համալսարանի մանկական հիվանդությունների ամբիոնի վարիչ, 1996-2003 թվականներին՝ պրոֆեսոր ։
Աշխատանքները վերաբերում են վաղ մանկական տարիքի երեխաների ստամոքսաղիքային, երիկամային հիվանդություններին, իմունաբանությանը, նորածնաբանությանը (նեոնատոլոգիա) և Հայաստանում մանկաբուժության պատմությանը ։
Ծանոթագրություններ
Կատեգորիա:Հայ մանկաբույժներ Կատեգորիա:Բժշկական գիտությունների դոկտորներ Կատեգորիա:Հայ պրոֆեսորներ Կատեգորիա:Երևանի պետական բժշկական համալսարանի շրջանավարտներ
Երևանի ծխախոտի կոմբինատ
Երևանի ծխախոտի (փորձարարական) կոմբինատ, խորհրդային շրջանի արդյունաբերական ձեռնարկություն ՀՀ մայրաքաղաք Երևանում։ Հիմնադրվել է 1924 թվականին, «Հայկոոպ» սպառողական ընկերության «Արամազդ», «Մասիս» և «Հրագդան» արհեստանոց-արտելների բազայի վրա։ 1967 թվականից կոչվել է Երևանի ծխախոտի կոմբինատ։
Ունեցել է ծխախոտի, գլանակների, սովորական և ֆիլտրով բարձրորակ մակնիշի սիգարետների, ացետատային զտիչ ծխափողերի, տպագրավիմագրական արտադրամասեր, փորձարան։
Թողարկել է «Ախթամար», «Արինբերդ», «Սալյուտ», «ՀԾ», «Սևան», «Հրազդան», «Մասիս», «Ավրորա», «Հայաստան» ն այլ տեսակի ֆիլտրով և սովորական բարձրորակ սիգարետներ, գլանակներ, որոնց 75%-ն ունեցել է պետական որականիշ։ 1975 թվականին արտադրվել է 9.1 միլիարդ հատ սիգարետ և գլանակ, 3 միլիարդ հատ ացետատային զտիչ ծխափող, 6.6 միլիարդ հատ անֆիլտր և 2.2 միլիարդ հատ ֆիլտրով բարձրորակ սիգարետ։ Արտադրանքն իրացվել է խորհրդային Հայաստանում և ԽՍՀՄ մյուս շրջաններում։
Թողարկվող արտադրատեսակները ներկայացվել են միութենական և միջազգային ցուցահանդեսների ու տոնավաճառների (ԽՍՀՄ ԺՏՆՑ, Լայպցիգ, Դամասկոս, Զակարտա, Թեհրան, Մոնրեալ, Լոնդոն, Տոկիո և այլն), ուր «Սալյուտ» և «ՀԾ» ապրանքանիշերը ստացել են 45, «Ախթամար» և «Արինբերդը»՝ 46 միավոր (բարձրորակ սիգարետների միջազգային ընդունելի չափանիշը՝ 43 միավոր), իսկ «Ախթամար»-ը բազմիցս արժանացել է ոսկե մեդալի։
ԽՍՀՄ-ում առաջին անգամ կոմբինատը յուրացրել է ացետատային մանրաթելից զտիչ ծխափողերի արտադրության տեխնոլոգիան։
Կատեգորիա:Երևանի գործարաններ Կատեգորիա:1924 հիմնադրումներ Հայաստանում
Վոդրի
Բնակչությունը 2008 թվականի դրությամբ կազմում է 1507 մարդ, բնակչության խտությունը` 126.75 մարդ/կմ²։ Բնակավայրը զբաղեցնում է 11.89 կմ² տարածք։
2016 թվականի հունվարից Վիր, Կուլոնս, Մեզոնսել լա Ժուրդան, Ռուլուր, Սեն Ժերմեն դը Տալվանդ լա Լանդ Վոմոն, Տրութմե լը Գրան և Տրութմե լը Պետի համայնքների հետ միասին հանդիսանում է Վիր Նորմանդի համայնքի մաս։
Աշխարհագրություն
Գտնվում է Փարիզ քաղաքից 240 կմ արևմուտք, Կան քաղաքից` 55 կմ հարավ-արևմուտք։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 903 աշխատունակ (15-64 տարեկան) բնակիչ, որոնցից ակտիվ էին 625-ը, իսկ ոչ ակտիվները` 278։ Ակտիվության ցուցանիշը կազմում է 69,2 %։ 625 աշխատունակ մարդկանցից աշխատել է 589 անձ (297 տղամարդ և 292 կին)։ Գործազուրկ են եղել 36 անձ (12 տղամարդ և 24 կին)։ 278 անաշխատունակներից 88-ը եղել են աշակերտներ կամ ուսանողներ, 147-ը` թոշակառուներ, իսկ 43-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Մատաթիա Գարագաշյան
Կենսագրություն
Անտոն (Մադաթիա) Գարագաշյանը ծնվել է Կ.Պոլսում։ Գարագաշյանը հայ քննական պատմագրության հիմնադիրն է։ Նախնական կրթությունն ստացել է Մխիթարյան Միաբանությանը պատկանող Ղալաթիայի վարժարանում։ 1832 թ. ուղարկվում է Վիեննայի Մխիթարյան դպրոց՝ ուսման մեջ կատարելագործվելու նպատակով։ 1840թ. ստանում է քահանայական «Մադաթիա» տիտղոսը, այնուհետև վանքում վարում է ուսուցչի պաշտոն։ Անտոն Գարագաշյանը 19-րդ դարի վերջի նշանավոր հեղինակներից էր, որը հայ պատմագիտության բնագավառում հիմք դրեց քննադատական ուղությանը։ Վիեննայի Մխիթարյան միաբանության կարկառուն դեմքերից մեկի՝ պաամաբան, թարգմանիչ և լեզվաբան Հովսեփ Գաթըրճյանի (1820—1882) ավագ ընկերն ու գազափարակիցն էր:Վիենայում ուսանելու տարիներին մի խումբ երիտասարդների և Հովսեփ Գաթըրճյանի հետ բաժանում են 5-րդ դարի դասական հայոց լեզուն հետագա ժամանակաշրջանի հայոց լեզվից։ Չնայած Գարագաշյանը ծառայում էր վանքին, սակայն ոգով և սրտով նվիրված չէր նրան։ Այս մասին արձանագրել է «Մուրճ» ամսագիրն ու «Բյուզանդիոն օրաթերթը»։ 1856 թվականին նա հրաժարվում է քահանայությունից և նվիրվում է ստեղծագործական, գիտական աշխատանքին։ Մխիթարյան միաբանության հետ գործակցությունը խզելուց հետո Գարագաշյանը դիմում է ամերիկյան «Պայպլ Հաուզ» բողոքական մինսիոներական կազմակերպությանը՝ աշխատանքի տեղավորվելու ցանկությամբ։ Քառասուն տարուց ավել գործակցում է այդ կազմակերպությանը որպես թարգմանիչ ։ XIX դարում առաջին անգամ տպագիր հայատառ գրականության մեջ «Քիմիա» բառը հանդիպում ենք Իգնատիոս Փափազյանի աշխատություններից մեկում, որը Վենետիկի Մխիթարյան միաբանության անդամներից էր։ Իսկ Գարագաշյանը առաջին անգամ հայ բնագիտության պատմության էջերում քիմիան և ֆիզիկան դիտել է ինչ-որ տեղ միասնական, քանի որ հաճախ դրանք միևնույն խնդիրներին են անդրադառնում։ Մինչև 1856 թվականը, իբրև Մխիթարյան միաբանության անդամ ծավալել է գիտամանկավարժական գործունեություն։ 1860-ական թվականներին Գարագաշյանը թղթակցում է «Զեփյուռ հայրենյաց» և «Մասիս», իսկ 1870-ական թվականներից նաև «Արևելյան մամուլ և այլ պարբերականների»:1870-ական թվականներից Գարագաշյանի հասարակական-քաղաքական և գիտական ըմբռնումների մեջ որոշակի փոփոխություններ է նկատվում։ Գարագաշյանի սոցիալ-քաղաքական հայացքները ավելի արմատական են դառնում, իսկ փիլիսոփայական դատողությունների մեջ նշմարելի է բեկում էլեկտրոցիզմից դեպի նյութապաշտություն։ Գարագաշյանը մերժում է կրոնական դոգմաները՝ համարելով դրանք «տղայական ու չնչին բան», և մատնացույց է անում այն ուղին, որը որը տանում է դեպի ճշմարտություն։ ։ Գարագաշյանի դիտական հետաքրքրությունների բնագավառները չափազանց ընդգրկուն են՝ լեզվաբանություն, փիլիսոփայություն, պատմություն, թարգմանչական գործունեություն, տրամաբանություն ։
Պատմագիտական հայացքներ
Գարագաշյանը այն տեսակետն էր զարգացնում, թե հասարակությունն ունի իր առաջընթացի բնականոն պատճառներն ու օրինաչափությունները։ Իր պատմագիտական աշխատություններում Գարագաշյանը կարողացել է փաստական տվյալների և պատմական աղբյուրների քննադատական վերլուծության հիման վրա հայ ժողովրդի պատմական անցյալը դիտել բնապատմական գործընթաց:Վեր է հանել այն շարժառիթները, որոնք որոշիչ դեր են խաղացել Հայաստանի համար։ Նա հայ ժողովրդի կյանքում տեղի ունեցած փոփոխությունների պատժառը փորձել է տեսնել ոչ թե զորավարների ու թագավորների գործողությունների մեջ, այլ Հայաստանի ներքին և արտաքին պայմաններում, դրանց աննպաստ կամ նպաստավոր գործընթացների ներքո ։ Գարագաշյանը կարևոր տեղ է հատկացրել արտաքին գործոնին, գտնելով, որ իր պատմական առաջընթացի կամ հետընթացի համար հայ ժողովուրդը միշտ էլ կախված է եղել հզոր հարևանների ազդեցությունից։ Գարագաշյանը հիմք ընդունելով արտաքին քաղաքական գործոնները, հայ ժողովրդի պատմությունը ենթարկել է հետևյալ պարբերացման՝ նախնական, որը սկսվում է հնագույն շրջանից և շարունակվում է մինչև Տիգրան Մեծ, և պատմական, որը սկսում է Տիգրան Մեծից։ Համաշխարհային պատմության ընդհանուր հենքի վրա շարադրելով Հայաստանի պատմությունը,նա, տարաբախտաբար շեղվել է պատմականությունից, ինչպես նաև հասարակական-քաղաքական կյանքին առնչվելիս անտեսել է հայ ժողովրդի հոծ զանգվածի գործուն մասնակցությունը ազատագրական պատերազմներին:Նա այդ պատերազմները որպես նախարարական պատերազմներ է որակել:Ակադեմիկոս Հակոբ Մանանդյանը նորագույն ժամանակաշրջանի պատմագիտության մեջ պաշտպանել է այդ սխալ տեսակետը:Գարագաշյանը, որպես լուսավորիչ, հանդես է եկել կրոնի և եկեղեցու քննադատությամբ։ Ազգի փրկությունը, նրա կարծիքով, ոչ թե կրոնական այս կամ այն դրույթի պաշտպանությունից է կախված, այլ ՝ ժողովրդի լուսավորության մակարդակից ։
Ծանոթագրություններ
Կատեգորիա:Վիքիպեդիա:ԵՊՀ ԻՄ հոդվածներ 2023 բարելավում
Սպիացո
Սպիացո  (Spiazzo), կոմունա Իտալիայում։ Գտնվում է Տրենտինո Ալտո Ադիջե մարզի Տրենտո գավառում ։
Բնակչությունը կազմում է 1225 մարդ (2008) թվականի մարդահամարի տվյալների, բնակչության խտություն՝ 17 մարդ/կմ²։ Զբաղեցնում է 70 կմ² մակերես։ Փոստային ինդեքս՝ 38088։ Հեռախոսային կոդ՝ 0465։
Սպիացոն սահմանակից է Պոնտե դի Լենյո, Վերմիլիո, Ջուստինո, Ստրեմբո, Սավիորե դել'Ադամելլո, Կադերցոնե, Մասիմենո, Դաոնե, Բոչենագո, Պելուգո և Մոնտանյե մունիցիպալիտետներին։
Կոմունայի հովանավորն է Սուրբ Վիգիլիուսը Տրենտոյից։ Տոնը նշվում է հունիսի 26-ին։
Ժողովրդագրություն
Բնակչություն
Ծանոթագրություններ
Կատեգորիա:Իտալիայի բնակավայրեր
Տիյգլաշ
Տիյգլաշ (Тийглаш), գյուղ Ուկրաինայի Անդրկարպատյան մարզի Ուժգորոդի շրջանում։
2001 թվականի տվյալներով Տիյգլաշ գյուղում բնակվում էր 551 մարդ։ Բնակավայրը զբաղեցնում է 1,6 կմ²։
Արտաքին հղումներ
Կատեգորիա:Ուկրաինայի Անդրկարպատյան մարզի Ուժգորոդի շրջանի բնակավայրեր Կատեգորիա:Ուկրաինայի գյուղեր Կատեգորիա:1870 թվականին հիմնադրված բնակավայրեր
Լի Գրանտ
Լի Գրանտ (ծննդյամբ Լյովա Հասկել Ռոզենթալ), (Lee Grant, ), ամերիկացի դերասանուհի, «Օսկար» և «Էմմի» մրցանակների մրցանակակիր, կինոռեժիսոր, 1950-ականներին հայտնվել է Հոլիվուդյան հակամունիստական սև ցուցակում։
Կենսագրություն
Լյովան ծնվել է 1927 թվականի հոկտեմբերի 31-ին (ըստ տարբեր աղբյուրների՝ ծննդյան տարին տատանվում է 1925-1928 թվականների միջև) Նյու Յորքում, հրեաների ընտանիքում, որը ներգաղթել է Արևելյան Եվրոպայից։ Նրա մայրը՝ Վիտին, դպրոցի ուսուցիչ էր, իսկ հայրը՝ Աբրահամ Վ. Ռոզենթալը անշարժ գույքի գործակալ։ Չորս տարեկանում Լյովան դարձել է բալետի պարուհի, ելույթ է ունեցել Նյու Յորքի Մետրոպոլիտենի օպերայում, իսկ ավելի ուշ հետաքրքրվել է պարով ու դերասանությամբ։ Նա հնարել է իր բեմական անունը՝ Լի Գրանտ, համատեղելով Ամերիկայի քաղաքացիական պատերազմի ժամանակ երկու գեներալի ազգանուններ ։ Լի Գրանտի առաջին հաջողությունը սկսվել է այն բանից հետո, երբ Բրոդվեյի թատրոնում «Դետեկտիվ պատմություն» պիեսում խաղացել է գողի դերը։ Դեբյուտը ֆիլմում կատարել է 1951 թվականին՝ Սիդնի Քինգսլիի «Դետեկտիվ պատմություն» պիեսի հիման վրա նկարահանված համանուն ֆիլմում, որից հետո նա առաջադրվել է Օսկար երկրորդ պլանի լավագույն դերասանուհու համար|«Օսկար]]ի»՝ երկրորդ պլանի լավագույն դերասանուհու համար]] և  մրցանակի է արժանացել Կաննի կինոփառատոնում։ 1950-ական թվականներին Լի Գրանտին հրավիրել են հակաամերիկյան գործունեության հանձնաժողով, որպեսզի իր ամուսնու, դրամատուրգ Առնոլդ Մանոֆի դեմ ցուցմունք տա։ Բայց նա հրաժարվել է ներկայանալ և ցուցմունք տալ, ինչի արդյունքում նա ընկել է  Հոլիվուդի «Սև ցուցակ» ։ Լի Գրանտի համար մեծ կինոյում գրեթե մեկ տասնամյակ հայտնվելուց հետո փակվեց, նա զբաղվել է իր կարիերայով թատրոնում և հեռուստատեսությունում։ 1966 թվականին նա ստացել է «Էմմի» մրցանակ  «Փեյթոն Փլեյս» հեռուստասերիալում  Ստելլաի  դերը կատարելու համար ։
Լի Գրանտի կինոյի կարիերան սկսել է վերակենդանանալ 1960-ականների վերջին։ 1967 թվականին նա խաղացել է Ժաքլին Սյուզանի «Տիկնիկների հովիտ» գրքի հիման վրա նկարանահանած ֆիլմում։ Նա ևս երեք անգամ առաջադրվել է «Օսկարի»՝ 1971 թվականին «Երկիրի տերը» ֆիլմում ունեցած դերակատարման համար և 1977 թվականին՝ «Անիծյալի ճանապարհորդություն» ֆիլմում, իսկ 1976 թվականին նրան շնորհվել է «Օսկար» մրցանակ՝ «Շամպուն» ֆիլմում ունեցած դերի համար։ 1971 թվականին դերասանուհին երկրորդ անգամ «Էմմի» մրցանակի է արժանացել «Նեոնային առաստաղ» ֆիլմի դերի համար։ 1970-ականներին Լի Գրանտը զբաղվել է ռեժիսորական աշխատանքով, իսկ 1986 թվականին նրա «Ամերիկայում և դրանից դուրս» վավերագրական ֆիլմն արժանացել է «Օսկար» մրցանակի։
Մրցանակներ
1966-«Լավագույն դերասանուհի երկրորդ պլանի դրամատիկական սերիալի» («Փեյթոն Փլեյս»)
1971-«Լավագույն դերասանուհի կարճ սերիալում» («Նեոնային առաստաղ»)
Արտաքին հղումներ
Կատեգորիա:Ամերիկացի կինոդերասանուհիներ Կատեգորիա:Երկրորդ պլանի լավագույն դերասանուհի Օսկարի մրցանակակիրներ Կատեգորիա:Ամերիկացի կինոռեժիսորներ Կատեգորիա:Ամերիկացի հեռուստատեսային դերասանուհիներ Կատեգորիա:Ամերիկացի սցենարիստներ Կատեգորիա:Ամերիկացի կինոպրոդյուսերներ Կատեգորիա:Թատրոնի դերասանուհիներ Կատեգորիա:«Էմմի» մրցանակի դափնեկիրներ
Օտո Սկուլմե
Օտո Եկաբովիչ Սկուլմե (Oto Skulme, Օտտո Յակովլևիչ,), լատվիացի խորհրդային նկարիչ։ Լատվիայի ԽՍՀ ժողովրդական նկարիչ (1959), ԱԱՀԼ Գեղարվեստի ակադեմիայի թղթակից անդամ (1954)։
Կենսագրություն
Սովորել է Ռիգայում՝ Ցա․ Ռոզենթալի (1906-1907), Մոսկվայում՝ Ռ․ Կ․ Ժուկովսկու և Կ․ Ֆ․ Յուոնի (1907-1908) ստուդիաներում, Պետերբուրգում՝ Շտիգլիցի ուսումնարանում (1909-1914)։ 1944-1961 թվականներին եղել է Լատվիայի ԽՍՀ գեղարվեստի ակադեմիայի ռեկտորը, 1952-1953 թվականներին՝ Լատվիայի ՄԱՀ նկարիչների միության վարչության նախագահը։ Սկուլմեի հաստոցային մի շարք նկարներ լատվիական արվեստում պատմահեղափոխական ժանրի առաջին օրինակներն են («Կաուգուրցիների ապստամբությունը», 1945, Լատվիայի ՍՍՀ գեղարվեստական թանգարան, Ռիգա)։ Լատվիայի բեմանկարչության առաջատար վարպետներից էր․ Ռիգայի՝ Ռայնիսի անվան գեղարվեստական թատրոնում ձևավորել է 250-ից ավելի ներկայացում (Ռայնիսի «Կրակ և գիշեր», 1947, ԽՍՀՄ պետական մրցանակ, 1947)։ Պարգևատրվել է 3 շքանշանով։
Ծանոթագրություններ
Կատեգորիա:Լատիշ նկարիչներ Կատեգորիա:Աշխատանքային կարմիր դրոշի շքանշանի ասպետներ Կատեգորիա:Խորհրդային նկարիչներ Կատեգորիա:Լատիշ արվեստագետներ Կատեգորիա:ԽՍՀՄ Պետական մրցանակի դափնեկիրներ Կատեգորիա:ԽՍՀՄ նկարիչների միության անդամներ Կատեգորիա:Գրաֆիկական դիզայներներ
Լագոդի (գյուղ, Զենկովի շրջան)
Լագոդի (Лагоди), գյուղ Ուկրաինայի Պոլտավայի մարզի Զենկովի շրջանում։
2001 թվականի տվյալներով Լագոդի գյուղում բնակվում էր 60 մարդ։ Բնակավայրը զբաղեցնում է 0,528 կմ² տարածք։ Բնակչության խտությունը կազմում էր 113,64 մարդ/կմ²։
Արտաքին հղումներ
Կատեգորիա:Ուկրաինայի Պոլտավայի մարզի Զենկովի շրջանի բնակավայրեր Կատեգորիա:Ուկրաինայի գյուղեր
Մեհդի Մամեդով
Կենսագրություն
Մեհդի Մամեդովը ծնվել է 1918 թվականի մայիսի 22-ին։ Առաջին միջնակարգ կրթությունը ստացել է Բաքվում։ Յոթերորդ դասարանում նա ելույթ է ունեցել Բաքվի թուրքական աշխատանքային թատրոնում։ 1935 թվականին Մեհդի Մամեդովը ավարտել է Բաքվի թատերական դպրոցը։ Նույն թվականին նա մեկնել է Մոսկվա `ռեժիսորական բարձրագույն կրթություն ստանալու համար ։
Մեհդի Ասադուլլա օկլի Մամեդովը մահացել է հանկարծ 1985 թվականի հունվարի 8-ին։
Ստեղծագործություններ
Մեհդի Մամեդովը բեմական կարիերան սկսել է դերասանական գործունեությամբ։ 1942-1945 թվականներին աշխատել է Գանձակի պետական դրամատիկական թատրոնում։ Աշխատել է 1960-1963 թվականներին Ազգային դրամատիկական թատրոնում, 1956-1960 թվականներին Օպերայի և բալետի թատրոնում, իսկ 1978-1982 թվականներին ՝Ռուսական Դրամատիկական թատրոնում որպես գլխավոր ռեժիսոր։
Գոռ Մարտիրոսյան (այլ կիրառումներ)
Գոռ Մարտիրոսյան անուն-ազգանունը կարող է վերաբերել՝
Ցոլակ Եղիշյան
Ցոլակ Եղիշյան, հայ ըմբշամարտիկ, զբաղվել է հունահռոմեական ըմբշամարտով։ 1990 թվականին դարձել է Ըմբշամարտի Եվրոպայի առաջնության չեմպիոն։ Եղիշյանը 1996 թվականի Ամառային օլիմպիական խաղերում հանդես է եկել տղամարդկանց 90 կիլոգրամ քաշային կարգում՝ զբաղեցնելով 9-րդ հորիզոնականը ։
Ծանոթագրություններ
Կատեգորիա:Հայ օլիմպիական ըմբշամարտիկներ Կատեգորիա:20-րդ դարի հայեր
Շաֆրանովո (գյուղ, Ալշեևսկի շրջան)
Բնակչությունը 2009 թվականին գրանցված տվյալներով կազմում էր 2610 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Բաշկորտոստան հանրապետության Ալշեևսկի շրջանի բնակավայրեր
Արթուր Մարտիրոսյան (այլ կիրառումներ)
Արթուր Մարտիրոսյան անուն-ազգանունը կարող է վերաբերել՝
Համակարգային բժշկություն
Համակարգային բժշկություն, միջառարկայական ոլորտ, որն ուսումնասիրում է մարդու մարմնի համակարգերը որպես մեկ ամբողջություն՝ միավորելով կենսաքիմիական, ֆիզիոլոգիական և միջավայրի փոխազդեցությունները։ Համակարգային բժշկությունը հիմնված է համակարգային կենսաբանության վրա, որն իր հերթին հանդիսանում է համակարգային այլ գիտություններից մեկը։ Դրանց ամբողջությունը միասնորեն կոչվում է համակարգային գիտություն։ Համակարգային բժշկության մեջ ուսումնասիրվում են մարդու մարմնում տեղի ունեցող բարդ փոխազդեցությունները հիվանդի գենոմիկայի, վարքի և միջավայրի տեսանկյունց ։
Համակարգային բժշկության և համակարգային կենսաբժշկության մեջ արդի թեմա է այնպիսի հաշվողական մոդելների ձևավորումը, որոնք թույլ կտան նկարագրել հիվանդության ընթացքը և թերապևտիկ միջամտությունների ազդեցությունները ։
Ըստ վերջին մոտեցումների, հիվանդությունների ֆենոտիպերը հիմնվում են ընդհանուր մեխանիզմների, այլ ոչ թե ախտանիշների վրա՝ ասյպիսով տրամադրելով թերապևտիկ թիրախներ, որոնք կիրառվում են համակարգային ֆարմակոլոգիայում և դեղամիջոցներին նոր կրառումներ գտնելու մեջ ։ 2018 թվականից գործում է Համակարգային բժշկություն գիտական ամսագիրը ։
Համակարգային բժշկության հիմնական ուղղությունները
Ըստ էության, համակարգային բժշկությանը վերաբերող հարցերը կարելի է բաժանել երկու հիմնական խմբերի․ մոլեկուլային և օրգանիզմային համակարգային բժշկություններ ․
Մոլեկուլային համակարգային բժշկություն
Այս մոտեցումը հիմնված է -ոմիկա ոլորտների վրա (գենոմիկա, պրոտեոմիկա, տրանսկրիպտոմիկա, ֆենոմիկա, մետաբոլոմիկա և այլն) և փորձում է բացատրել ֆիզոլոգիական պրոցեսներն ու հիվանդության էվոլյուցիան վերից վար մեխանիզմով, այսինքն՝ մոդելավորելով, սինթեզելով և միավորելով մոլեկուլային գործընացների նկարագրությունները, որպեսզի ստեղծվի օրգան համակարգերի կամ նույնիսկ ամբողջ օրգանիզմի գործունեությունը նկարագրող բացատրություն։
Օրգանիզմային համակարգային բժշկություն
Համակարգային բժշկության այս ճյուղը, որը հիմնված է Լյուդվիգ վոն Բերթալանֆիի համակարգային տեսության և կենսաբանական կիբերնետիկայի վրա, կիրառում է վարից վեր մեխանզմ, այսինքն բացատրում է խոշոր, բարդ կառույցները (օրինակ՝ նյարդային ցանցեր, հետադարձ կապի հանգույցներ և այլն) և գտնում է այն բոլոր պայմանները, որոնք անհրաժեշտ են համապատասխան գործառական միավորը մոլեկուլային մակարդակով նկարագրելու համար։
Այնուամենայինիվ, անցումը մոլեկուլային մակարդակից օրգանիզմային մակարդակի դեռևս դժվար է, սակայն հնարավոր է դա իրականացնել աֆինային ենթատարածության քարտեզագրման և զգայունության վերլության միջոցով, որոնք պահանջում են նախապատրաստական աշխատանքներ էպիստեմիկ (բացատրական) բացվածքի երկու կողմերից ։
Համակարգային բժշկության ուսուցումը
Առաջին անգամ Համակարգային բժշկության ոլորտում մագիստրատուրայի ծրագիր է կիրառվել Ջորջթաունի համալսարանում, ԱՄՆ։ Այն ձևավորել է հստակ ուսումնական ծրագիր, որը մշակվել է գիտությունների թեկնածու Սոնա Վասորդեվանի կողմից։
Արտաքին հղումներ
Կատեգորիա:Համակարգերի տեսություն Կատեգորիա:Առողջապահություն Կատեգորիա:Կլինիկական բժշկություն Կատեգորիա:Բժշկություն Կատեգորիա:2023 երիտասարդական ամառային վիքիճամբարի դասընթացի ժամանակ ստեղծված կամ բարելավված հոդվածներ
Սուշիլ Կոիրալա
Սուշիլ Կոիրալա (सुशील कोइराला, ),  նեպալցի պետական գործիչ, «Նեպալական կոնգրես» կուսակցության առաջնորդը։ 2014 թվականի փետրվարի 10-ից մինչև 2015 թվականի հոկտեմբերի 12-ը եղել է Նեպալի վարչապետը։
Կենսագրություն
Սուշիլ Կոիրալան սերում է Նեպալում հայտնի տոհմից։ Նա իր ընտանիքի չորրորդ անդամն էր, որն ընտրվել է վարչապետի պաշտոնում։ Միշտ ընդգծել է, որ ստացել է ոչ ֆորմալ կրթություն։ 1954 թվականին մուտք է գործել քաղաքականություն՝ հետաքրքրություն դրսևորելով «Նեպալական կոնգրես» կուսակցության սոցիալ-դեմոկրատական գաղափարների նկատմամբ։ Եղել է նաև «Տարուն» կուսակցական թերթի խմբագիրը։ 1960-ական թվականներին Նեպալում բացարձակ միապետության վերականգնումից և թագավոր Մահենդրայի կողմից պարլամենտի լուծարումից հետո 16 տարի անցկացրել է աքսորում (Հնդկաստան)։ 1973 թվականին ինքնաթիռի հափշտակման համար Հնդկաստանում դատապարտվել է երեք տարվա ազատազրկման։
1979 թվականից եղել է կուսակցության Կենտրոնական աշխատանքային կոմիտեի անդամ։ 1996 թվականին նշանակվել է «Նեպալական կոնգրես» կուսակցության գլխավոր քարտուղար, 1998 թվականին՝ դրա փոխնախագահ, իսկ 2010 թվականին (միապետության տապալումից երկու տարի անց)՝ կուսակցության ղեկավար։ Նրա ղեկավարության օրոք «Նեպալական կոնգրեսը» դարձել է երկրի խոշորագույն կուսակցությունը։ 1991 և 1999 թվականների խորհրդարանական ընտրություններում իր շրջանում ստացել է ձայների մեծամասնությունը, սակայն 2008 թվականի Սահմանադիր ժողովի ընտրություններում զբաղեցրել է երրորդ տեղը։ 2013 թվականի վերջին Սահմանադիր ժողովի ընտրության արդյունքներով «Նեպալական կոնգրես» կուսակցությունը նրա ղեկավարությամբ ստացել է 196 նախարարական տեղ, իսկ ընդդիմադիր կոմունիստական կուսակցությունը՝ 175։
2014 թվականի փետրվարի 10-ին Կոիրալան ընտրվել է Նեպալի նոր վարչապետ ։ Նրա ընտրությունը հնարավոր է դարձել փետրվարի 9-ին «Նեպալի կոմունիստական կուսակցություն» և «Նեպալական կոնգրես» կուսակցությունների միջև ձեռք բերված համաձայնության արդյունքում, ըստ որի՝ կոմունիստական կուսակցությունը համաձայնել է պաշտպանել ցենտրիստների առաջնորդի թեկնածությունը։ Ինչպես ասել է Կոիրալան․ «Այժմ Նեպալի գլխավոր խնդիրն է ընդունել սահմանադրություն։ Մենք կփորձենք դա անել առաջիկա տարվա ընթացքում»։ Կոիրալայի թեկնածությունը հավանության է արժանացրել Սահմանադիր ժողովի 575 նախարարից 405-ը։ Վերջինս ժամանակավոր օրենսդիր կառույց էր, որը կոչված էր մշակել և ընդունել նոր սահմանադրությունը ։
Կոիրալայի՝ վարչապետի պաշտոնում գտնվելու շրջանում կառավարությունը քննադատության է ենթարկվել 2015 թվականի ապրիլին Նեպալում երկրաշարժից տուժածներին ժամանակին օգնություն չցուցաբերելու համար։ Այդ տարի նաև պատմական համաձայնություն է կնքվել չորս հիմնական քաղաքական կուսակցությունների միջև, ինչը հիմք է հանդիսացել Նեպալի նոր սահմանադրության ընդունման համար։ 2015 թվականի հոկտեմբերին Կոիրալան իրականացրել է իր խոստումը՝ հրաժարական տալ երկրի նոր հիմնական օրենքի ընդունումից հետո։ Հետագա խորհրդարանական ընտրություններում պարտությունը նրան հնարավորություն չի տվել կրկին ստանձնել կառավարության ղեկավարի պաշտոնը։
Ծանոթագրություններ
Կատեգորիա:Նեպալի քաղաքական գործիչներ Կատեգորիա:21-րդ դարի քաղաքական գործիչներ
(7995) Խվորոստովսկի
(7995) Խվորոստովսկի (Khvorostovsky), աստերոիդ աստերոիդների հիմնական գոտում։ Հայտնաբերվել է 1983 թվականի օգոստոսի 4-ին Լյուդմիլա Կարաչկինայի կողմից Նաուչնիում ։
Միջին հեռավորությունը Արեգակից կազմում է 2,80081 ա. մ., առավելագույնը մոտենում է 2,0559 ա. մ. հեռավորության վրա և հեռանում 3,5457 ա. մ. ։ Արեգակի շուրջ մեկ ամբողջական պտույտ է կատարում 1712,08 երկրային օրվա ընթացքում, իր ուղեծրով շարժվելով միջինում 0,210271 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 8,83° անկյուն։
Արտաքին հղումներ
Կատեգորիա:1983 թվականին հայտնաբերված աստղագիտական մարմիններ Կատեգորիա:Լյուդմիլա Կարաչկինայի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Այոզե Պերես
Այոզե Պերես Գուտիրես (Ayoze Pérez Gutiérrez; 23 հուլիսի 1993, Սանտա-Կրուս-դե-Տեներիֆո, Կանարյան կղզիներ, Իսպանիա), իսպանացի ֆուտբոլիստ, Իսպանիայի երիտասարդական հավաքականի և «Նյուքասլ Յունայթեդ» ակումբի հարձակվող։
Ակումբային
Այոզե Պերեսը ծնվել է Կանարյան կղզիներում՝ Սանտա Կրուս դե Տեներիֆեում, և իր ֆուտբոլային կարիերան սկսել է տեղի «Տեներիֆե» ակումբում։ Ակումբի կազմում նրա դեբյուտը կայացել է 2011/12 մրցաշրջանում չորրորդ դիվիզիոնում։ Հաջորդ մրցաշրջանում Պերեսը Սեգունդայում խփել է 15 գոլ և ընդգրկվել իսպանական երկրորդ դիվիզիոնի հինգ լավագույն ռմբարկուների շարքում։
2014 թվականի հունիսին Այոսեն չի ընդունել «Ռեալ Մադրիդի», «Բարսելոնայի» ու «Պորտու (ֆուտբոլային ակումբ)ի» առաջարկները և տեղափոխվել է «Նյուքասլ»։ Անգլիական պրեմիեր լիգայի 8-րդ փուլի շրջանակներում անցկացվող «Տոտենհեմի» դեմ խաղում Պերեսը խաղադաշտ է դուրս եկել հանդիպման առաջին րոպեներից և խաղի 58-րդ րոպեին խփել իր առաջին գոլը հօգուտ ակումբի (1:2), որն էլ հաղթական է դարձել իր թիմի համար։ Իր հաջորդ երկու խաղերի ընթացքում Այոսեն գոլ է խփել «Լիվերպուլի» (0:1) և «Վեստ Բրոմվիչի» դարպասները ։
Արտաքին հղումներ
Կատեգորիա:Իսպանացի ֆուտբոլիստներ Կատեգորիա:Ֆուտբոլի հարձակվողներ Կատեգորիա:Նյուքասլ Յունայթեդի ֆուտբոլիստներ Կատեգորիա:Անգլիական ֆուտբոլի լիգայի խաղացողներ Կատեգորիա:Պրեմիեր Լիգայի ֆուտբոլիստներ Կատեգորիա:Անգլիայի լեգեոներ ֆուտբոլիստներ
Եվրոպայի պատմության խոշորագույն քաղաքների ցանկ
Ստորև ներկայացված է Եվրոպայի խոշորագույն քաղաքների ցանկն սկսած մեր թվարկությունից առաջ 7000 թվականից։
Հոհենբերգի և Լիսի տարբերակ
Ստորև ներկայացված է տերբեր տարիներին Եվրոպայի խոշորագույն քաղաքների բնակչության թվաքանակը՝ ըստ գիտնականներ Պաուլ Հոհենբերգի և Լին Հոլլեն Լիսի տվյալների (1985)։
* Վարշավայի բնակչությունը նշված է 1792 թվականի տվյալներով ։
Չեդլերի տարբերակ
Ստորև ներկայացված է տարբեր տարիներին Եվրոպայի խոշորագույն քաղաքների բնակչության թվաքանակը՝ ըստ գիտնական Տերտիուս Չենդլերի տվյալների (1987)։
Ծանոթագրություններ
Կատեգորիա:Եվրոպայի պատմություն
Արցախի Հանրային Հեռուստառադիոընկերություն
Արցախի Հանրային Հեռուստառադիոընկերություն, Արցախի հեռուստաընկերություն։ Եթեր է հեռարձակվում 1988 թվականի հունիսի 1-ին Լեռնային Ղարաբաղի ինքնավար մարզի տարածքում։ Լեռնային Ղարաբաղի ինքնավար մարզում հեռուստատեսությունը ստեղծվել է ԽՍՀՄ ինքնավար հանրապետություններում և մարզերում տեղական հեռուստատեսությունների ստեղծման ծրագրի շրջանակներում, որի իրականացումը ձգձգվում էր Ադրբեջանի կողմից մարզի հայ բնակչության նկատմամբ տարվող քաղաքականության պատճառով։ 1988-ին շուրջ վեց տասնամյակի կենսագրություն ունեցող մարզային ռադիոյի կողքին հեռուստատեսություն ունենալու արցախցիների երազանքն իրականություն դարձավ։ 2003 թվականին Հեռուստատեսության և ռադիոյի մասին օրենքի ընդունմամբ Արցախի հեռուստատեսությունը ստացավ հանրայինի կարգավիճակ։ Հեռուստաալիքը ներկայացնում է լրատվական, հասարակական, քաղաքական, մշակութային, կրոնական, սպորտային, երիտասարդական, մանկապատանեկան, ժամանցային հաղորդումներ։ Ընկերության ներկայիս խորհրդի նախագահն է Նորեկ Գասպարյանը։ Պոտենցիալ հեռուստադիտողների թիվը շուրջ 130, 000 է։
Ծանոթագրություններ
Կատեգորիա:Հայաստանի հեռուստաընկերություններ Կատեգորիա:Արցախի Հանրապետության հեռուստաալիքներ Կատեգորիա:Հայալեզու հեռուստաալիքներ
Ջերմ աստղեր
Ջերմ աստղեր, աստղերի սպեկտրալ դասակարգման O-B դասերի աստղեր։ Ջերմ աստղերի ջերմաստիճանը 20000-30000 Կ է, գույնը՝ կապտավուն։ Չափերով և լուսատվությամբ ջերմ աստղերը հսկա և գերհսկա աստղեր են. ըստ շառավղի դրանք, սովորաբար, գերազանցում են Արեգակին մի քանիսից մինչև մի քանի տասնյակ անգամ, իսկ լուսատվությամբ՝ մի քանի հարյուրից մինչև մի քանի հարյուր հազար անգամ։
Տարածվածություն
Ճառագայթման և նյութի անմիջական արտահոսքի հետևանքով ջերմ աստղերը շատ արագ ծախսում են իրենց զանգվածը, որի պատճառով զարգացման այդ փուլում մի քանի տասնյակ միլիոն տարուց ավելի չեն կարող գոյություն ունենալ և, որպես այդպիսին, դիտվում են միայն վաղ երիտասարդության շրջանում։ Այդ պատճառով ջերմ աստղերի հարաբերական քանակը մեր Գալակտիկայում շատ փոքր է։ Ջերմ աստղերը կազմում են O-տիպի աստղասփյուռների հիմնական բնակչությունը։ Նյութի հզոր արտահոսքով տարեկան մինչև 10−4 արեգակնային զանգված և բարձր լուսատվությամբ ջերմ աստղերի մեջ առանձնանում են P Կարապի և Վոլֆ-Ռայե տիպերի աստղերը, որոնք շատ հազվադեպ են։ Օրինակ, հայտնի աստղերից ամենամեծ լուսատվություն ունեցող Ոսկե ձկնիկի աստղը, որը Արեգակի լուսատվությունը գերազանցում է մոտ 400000 անգամ, P Կարապի տիպի է։
Կատեգորիա:Աստղեր Կատեգորիա:Աստղաֆիզիկա
Սան Սալվադոր
Սան Սալվադոր, Սալվադոր պետության մայրաքաղաքը և խոշորագույն քաղաքը։
Աշխարհագրություն
Գտնվում է երկրի հարավարևմտյան մասում, Պանամերիկյան մայրուղու վրա, Ամակաս գետի հովտում, Սան Սալվադոր հրաբխի ստորոտին, մոտ 600 մետր բարձրության վրա։
Պատմություն
Քաղաքը հիմնադրվել է իսպանացի զավթիչների կողմից 1525 թվականի ապրիլին Պեդրո դե Ալվարադոյի հրամանով կոնկիստադորների կողմից նվաճված հնդկացիների մայրաքաղաք Կուսկատլանի վայրում, ժամանակակից Սիուդադ Վիեխոյում, հետագայում քաղաքի կենտրոնը երկու անգամ տեղափոխվում էր այլ վայրեր։ Քաղաքի անունը թարգմանաբար նշանակում է «Սուրբ Փրկիչ»։ Սալվադորի անկախության հռչակումից հետո (1821) այն դարձել է նրա մայրաքաղաք։ Քաղաքում բնակչության աճ է գրանցվել XX դարում, 1900 թվականին այնտեղ բնակվել է 138 հազար մարդ, 1950 թվականին՝ 296 հազար, իսկ 1990-ին՝ ավելի քան 1,5 միլիոն մարդ։
Սան Սալվադորը իր ամբողջ պատմության ընթացքում մի քանի անգամ երկրաշարժերի պատճառով ենթարկվել է լուրջ ավերածությունների՝ 1798, 1854, 1873, 1965 թվականներին, իսկ վերջին երկրաշարժը տեղի է ունեցել 1987 թվականին։ Վիճակագրության տվյալների համաձայն, ներկա դրությամբ Սան Սալվադորում ծայրաստիճան բարձր են հանցագործության և աղտոտվածության մակարդակները։
Վարչություն
2015 թվականի քաղաքապետի ընտրություններում հաղթել է ՖՄԱԱՃ թեկնածու Նայիբ Բուքելեն։
Կլիմա
Քաղաքի կլիման մերձհասարակածային է։ Ամբողջ տարվա ընթացքում միջին ջերմաստիճանը գրեթե չի փոփոխվում և կազմում է 23,1 °C, տեղումների տարեկան քանակը՝ 1 734 մմ ։
Վառ արտահայտված է երկու տարվա եղանակ՝ չոր (նոյեմբերից ապրիլ) և անձրևային (մայիսից սեպտեմբեր)։ Անձրևային սեզոնին թափվում են անհամաչափ քանակությամբ տեղումներ, իսկ չոր սեզոնին տեղումներ գրեթե չեն լինում։
Սան Սալվադորում գրանցված ամենաբարձր ջերմաստիճանը կազմում է 40,6 °C, ամենացածրը՝ 7,2 °C: Ամենահով ամիսներն են դեկտեմբերից մինչև փետրվարը ։
Տրանսպորտ
Ի սկզբանե քաղաքը սպասարկում էր Իլոպանգո օդանավակայանը, որը գտնվում է մայրաքաղաքի կենտրոնից դեպի արևելք, այնուհետև միջազգային փոխադրումները փոխանցվել են Կոմալապա օդանավակայանին, որը հայտնի է նաև Կուսկալտան անունով, Սան Սալվադորից դեպի հարավ 40 կմ հեռավորության վրա։
Տեսարժան վայրեր
Մայր տաճար, Ազգային թատրոն, Ազգային պալատ, Փրկչի հուշարձան, Հեղափոխության հուշարձան։
Արտաքին հղումներ
Կատեգորիա:Մայրաքաղաքներ Կատեգորիա:Սալվադորի քաղաքներ Կատեգորիա:Հյուսիսային Ամերիկայի երկրների մայրաքաղաքներ Կատեգորիա:1525 թվականին հիմնադրված բնակավայրեր
Լազկի (գյուղ, Զենկովի շրջան)
Լազկի (Лазьки), գյուղ Ուկրաինայի Պոլտավայի մարզի Զենկովի շրջանում։
2001 թվականի տվյալներով Լազկի գյուղում բնակվում էր 63 մարդ։ Բնակավայրը զբաղեցնում է 1664 կմ² տարածք։ Բնակչության խտությունը կազմում էր 37,86 մարդ/կմ²։
Արտաքին հղումներ
Կատեգորիա:Ուկրաինայի Պոլտավայի մարզի Զենկովի շրջանի բնակավայրեր Կատեգորիա:Ուկրաինայի գյուղեր
Շեբալինո (գյուղ, Շեբալինսկի շրջան)
Շեբալինո (Шебалино), գյուղ Ռուսաստանի Ալթայի հանրապետության Շեբալինսկի շրջանի կազմում։
Բնակչությունը 2010 թվականին գրանցված տվյալներով կազմում էր 4924 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:1833 թվականին հիմնադրված բնակավայրեր Կատեգորիա:Ռուսաստանի Ալթայի հանրապետության Շեբալինսկի շրջանի բնակավայրեր
Տիսաագտելեկ
Տիսաագտելեկ (Тисаагтелек), գյուղ Ուկրաինայի Անդրկարպատյան մարզի Ուժգորոդի շրջանում։
2001 թվականի տվյալներով Տիսաագտելեկ գյուղում բնակվում էր 684 մարդ։ Բնակավայրը զբաղեցնում է 0,005 կմ²։
Արտաքին հղումներ
Կատեգորիա:Ուկրաինայի Անդրկարպատյան մարզի Ուժգորոդի շրջանի բնակավայրեր Կատեգորիա:Ուկրաինայի գյուղեր Կատեգորիա:1945 թվականին հիմնադրված բնակավայրեր
Աստերոիդների ցանկ (251001-251100)
Աստերոիդների ցանկ (250901-251000) * Աստերոիդների ցանկ * Աստերոիդների ցանկ (251101-251200)
Amarantine
Amarantine՝ իռլանդացի երգչուհի Էնյայի ալբոմը, որը թողարկվել է 2005 թվականի նոյեմբերի 22-ին։ Այն ստացել է Գրեմմի մրցանակ «Լավագույն նյու էյջ» ալբոմ անվանակարգում 2007 թվականին։ Ռոմա Ռայանը ալբոմի թողարկման ամսաթիվը համարում է 2005 թվականի սեպտեմբերի 23-ը։ 2005 թվականի նոյեմբերի 11-ին այն հայտնվել է համացանցում։
Ստանդարտ տարբերակը
Ալբոմի ստանդարտ տարբերակը թողարկվել է 2005 թվականին։ Այն ներառում է մեկ սկավառակ և 12 ստեղծագործություն։
Amarantine Deluxe Collector’s Edition
Ներառում է Amarantine-ի ստանդարտ տարբերակը և Ռոմա Ռայանի Water Shows The Hidden Heart գրքի երկրորդ մասը։
Լոքսիանական լեզու
Լոքսիանական (Loxian) կեղծ լեզու, որը հորինել է գրող և երգերի բառերի հեղինակ Ռոմա Ռայանը։ Նոր թողարկումներում այն նշվում է որպես «հեքիաթային լեզու՝ այլ մոլորակից»։ Լոքսիանական լեզուն օգտագործվել է ալբոմի երեք երգերում։ Ինչպես նաև 2005 թվականի դեկտեմբերին Ռոմա Ռայանը գրեց Water Shows The Hidden Heart գիրքը, որում նույնպես օգտագործված է այս լեզուն։
Ըստ պատմական աղբյուրների լոքսիանական լեզուն շատ նման է Էլլֆական լեզվին, որը ստեղծվել է Ջ․ Տոլկինի կողմից։ Էնյան մի շարք երգեր է կատարել այդ լեզվով։
Վարկանշային աղյուսակ և վաճառք
Ալբոմ Սինգլներ
Մրցանակներ
Грэмми
Ծանոթագրություններ
Կատեգորիա:Երաժշտական ալբոմներ
Շոֆար
Շոֆար (שופר), կենդանու եղջյուրից պատրաստված հրեական ծիսական փողային երաժշտական գործիք։ Համաձայն սովորության շոֆարի կիրառման ավանդույթը ունի հին պատմություն և սկիզբ է առնում դեռ Մովսեսից։ Շոֆար են փչում Ռոշ Հա-Շանայի (հրեական Նոր տարվա), Յոմ Քիփուրի (Դատաստանի օր, կամ (Մեղքերի) Թողության օր) և մի շարք այլ դեպքերում սինագոգային ժամերգության ընթացքում։
Արտաքին հղումներ
Կատեգորիա:Հրեական ծիսական առարկաներ Կատեգորիա:Հրեական երաժշտական գործիքներ
Գավալճյան
Գավալճյան, հայկական ազգանուն։
Ծանոթագրություններ
Կատեգորիա:Հայկական ազգանուններ Կատեգորիա:Ազգանուններ այբբենական կարգով Կատեգորիա:Մականվանական հիմքով ազգանուններ Կատեգորիա:Թուրքերեն հիմքով ազգանուններ Կատեգորիա:Յան վերջածանցով ազգանուններ
Հովհաննես Սահակյան (դահուկորդ)
Հովհաննես Սարգսյան, հայ դահուկորդ ։ 2006 թվականին մասնակցել է տղամարդկանց սահքի Ձմեռային օլիմպիական խաղերին։
Ծանոթագրություններ
Կատեգորիա:Հայ դահուկորդներ Կատեգորիա:Օլիմպիական խաղերի մարզիկներ Հայաստանից Կատեգորիա:Տղամարդիկ Կատեգորիա:Հայեր
Պյանդա (գետ)
Պյանդա  (Пянда≥), գետ Ռուսաստանում, հոսում Արխանգելսկի մարզում։ Գետաբերանը տեղակայված է Հյուսիսային Դվինա գետի աջ ափին՝ 339 կմ հեռավորության վրա։ Գետի երկարությունը 106 կմ է։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
(7996) Վեդերնիկով
(7996) Վեդերնիկով (Vedernikov), աստերոիդ աստերոիդների հիմնական գոտում։ Հայտնաբերվել է 1983 թվականի սեպտեմբերի 1-ին Լյուդմիլա Կարաչկինայի կողմից Նաուչնիում ։
Միջին հեռավորությունը Արեգակից կազմում է 2,86719 ա. մ., առավելագույնը մոտենում է 1,9498 ա. մ. հեռավորության վրա և հեռանում 3,7846 ա. մ. ։ Արեգակի շուրջ մեկ ամբողջական պտույտ է կատարում 1773,3 երկրային օրվա ընթացքում, իր ուղեծրով շարժվելով միջինում 0,203011 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 14,09° անկյուն։
Դոմոն (համայնք, Ֆրանսիա )
Դոմոն (Domont), համայնք Ֆրանսիայի Իլ դը Ֆրանս երկրամասի Վալ դ՛Ուազ դեպարտամենտում։ Ընկած է Փարիզից մոտավորապես 20 կիլոմետր դեպի հյուսիս և նույնքան էլ՝ դեպարտամենտի դե ֆակտո վարչական կենտրոնից՝ Սերժիից՝ դեպի արևելք ։ 1999 թվականի տվյալներով բնակչության թվաքանակը եղել է 14 883 :
Անվանումը
Բնակավայրի անվանումը պատմական փաստաթղթերում հիշատակվել է հետևյալ ձևերով. Dolomons, Domontium, Domuntum, Domons, Doomons՝ 1119 թվականին , այնուհետև՝ Daumont :
Անվանման առաջին մասը դժվար է տրվում մեկնաբանության, երկրորոդ մասում պարզորոշ նկատվում է "mont" (սար, լեռ) բառը, որը ներդաշնակ, համահունչ է տեղանքին։
Տնտեսություն
2010 թվականի տվյալներով համայնքի աշխատունակ տարիքի 9823 մարդկանցից (15-64 տարեկան) տնտեսապես ակտիվ էին 7597-ը (ակտիվության ցուցանիշը կազմել է 77,3 տոկոս՝ 1999 թվականի 74,3 %-ի դիմաց։ Տնտեսապես ոչ ակտիվ 2226 անձանցից 1039-ը սովորողներ էին, 717-ը՝ թոշակառուներ, 470-ը չէին աշխատում այլ պատճառներով ։
2010 թվականին համայնքում հաշվվում էր 5939 հարկատու տնային տնտեսություն։ Յուրաքանչյուր բնակչի հաշվով տարեկան միջին եկամուտը կազմել է 22 855 եվրո ։
Ժողովրդագրություն
Բնակչության թվաքանակի փոփոխությունները (INSEE):
Քաղաքին առնչված անվանի անձինք
* Բեդի Բուվալ - ֆուտբոլիստ * Ժան-Պիեռ Շանժյո - նեյրոկենսաբան, ակադեմիկոս * Յոան Ջիդոնու - ֆուտբոլիստ * Ռեմի Մարևալ - ֆուտբոլիստ * Բերտրան Նձոմո - ֆուտբոլիստ * Էժեն-Ժյուլ Ուդրի - գյուտարար
Քույր քաղաքներ
Դոմոնը բարեկամական և գործընկերային հարաբերություններ է հաստատել հետևյալ քաղաքների հետ
Արտաքին հղումներ
Կատեգորիա:Ֆրանսիայի քաղաքներ Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Դիսթրես
Դիսթրես, տառապանքի վիճակ, որի դեպքում անձը չի կարողանում լիովին հարմարվել սթրեսային գործոններին և դրանց պատճառած սթրեսին ու ցույց է տալիս ոչ հարմարվողական վարքագիծ ։ Դա կարող է ակնհայտ լինել, երբ առկա են տարբեր դրսևորումներ, ինչպիսիք են ոչ պատշաճ սոցիալական փոխազդեցութունը (օրինակ՝ ագրեսիան, պասիվությունը կամ օտարումը)։
Դիսթրեսը էվսթրեսի հակադրությունն է, որը դրական մոտիվացնող սթրեսն է։
Ռիսկի գործոններ
Սթրեսը կարող է առաջանալ այնպիսի գործոններից, ինչպիսիք են աշխատանքը, ուսումը, հասակակիցները կամ պաշտոնակից անձինք, ընտանիքը և մահը։ Մյուս պատճառները կախված են տարիքից։
Մշտապես սթրեսի մեջ գտնվող մարդկանց շրջանում ավելի մեծ հավանականությամբ կարող են զարգանալ սոմատիկ և հոգեկան հիվանդություններ։ Հոգեբանական դիսթրեսի և մահվան հիմնական պատճառների միջև առկա է հստակ հետադարձ կապ ամբողջ դիսթրեսի միջակայքում ։
Պարզվել է, որ բարձրագույն կրթությունը կապված է ինչպես տղամարդկանց, այնպես էլ կանանց շրջանում հոգեբանական սթրեսի նվազեցման հետ, և այդ ազդեցությունը պահպանվում է ծերացման ողջ պրոցեսի ընթացքում, այլ ոչ թե միայն կրթություն ստանալուց անմիջապես հետո։ Սակայն տարիքի հետ այդ կապը նվազում է։ Հիմնական մեխանիզմը, որի միջոցով բարձրագույն կրթությունը դեր է խաղում տղամարդկանց սթրեսի նվազեցման գործում, ավելի շատ կապված է աշխատաշուկայի ռեսուրսների, քան կանանց սոցիալական ռեսուրսների հետ ։
Կլինիկայում դիսթրեսը հիվանդի կողմից հաղորդված արդյունք է, որն ունի մեծ ազդեցություն հիվանդի կյանքի որակի վրա։ Այցելուի դիսթրեսի գնահատման համար առավել հաճախ օգտագործվում է «Տագնապայնության և դեպրեսիայի հոսպիտալային սանդղակ» (HADS) հարցաթերթիկը։ HADS հարցաթերթիկում ստացված գնահատումը օգնում է կլինիցիստին խորհուրդ տալ կենսակերպի փոփոխություն կամ հոգեկան խանգարումների հետագա ախտորոշում, ինչպիսին է դեպրեսիան ։
Կառավարում
Մարդիկ հաճախ ուղիներ են գտնում հաղթահարել սթրեսն ինչպես դրական, այնպես էլ բացասական իմաստով։ Դրական մեթոդների օրինակներ են երաժշտություն լսելը, հանգստացնող վարժությունները, գունազարդելը, սպորտով զբաղվելը և այլ օգտակար զվարճանքները։ Բացասական ուղիները ևս շատ են, օրինակ՝ թմրանյութերի օգտագործումը՝ ներառյալ ալկոհոլը, և զայրույթ արտահայտելը, որոնք կարող են հանգեցնել սոցիալական փոխազդեցություններում սթրեսի հետագա խորացմանը հանգեցնող բարդությունների։
Ծանոթագրություններ
Կատեգորիա:Բժշկական եզրեր Կատեգորիա:Հոգեկան վիճակներ Կատեգորիա:Հոգեբանական հասկացություններ
Ջորջո Արմանի
Ջորջո Արմանի (Giorgio Armani, ), հայկական արմատներով աշխարհահռչակ իտալացի նորաձևության դիզայներ և ձեռնարկատեր, « Giorgio Armani » ընկերության հիմնադիր, Իտալիայի ամենահարուստ մարդկանցից մեկը։
Կենսագրություն
Ծնվել է 1934 թվականի հուլիսի 11-ին Իտալիայի հյուսիսում գտնվող Պյաչենցա քաղաքում, որտեղ դաստիարակություն է ստացել մեծ եղբոր՝ Սերժոյի և փոքր քրոջ՝ Ռոզաննայի հետ։ Նրա մայրն էր՝ Մարիա Ռայմոնդին, հայրը՝ Ուգո Արմանին (հայ-իտալական արմատներով)։ Դպրոցն ավարտելուց հետո ընդունվում է Միլանի համալսարանի բժշկական ֆակուլտետ, սակայն երեք տարի ուսանելուց հետո թողնում է ուսումը։ 1957 թվականին անցնում է ծառայության Իտալիայի զինված ուժերում։ Վերադառնալով ծառայությունից` Ջորջոն սկսում է աշխատել սկզբում որպես լուսանկարչի օգնական, այնուհետև հագուստի խանութում՝ որպես ցուցափեղկերի ձևավորող։
Գործունեություն
1961 թվականին աշխատանքի է ընդունվում իտալացի հանրահայտ դիզայներ Նինո Չերուտիի մոտ՝ որպես օգնական։ Չերուտիի մոտ աշխատում է 6 տարի ՝ օգնելով նրան ստեղծել հագուստ տղամարդկանց համար։
1974 թվականին` 40 տարեկան հասակում, վաճառելով ավտոմեքենան և ընկերներից գումար պարտք վերցնելով, Արմանիին հաջողվում է ներկայացնել իր ստեղծած հագուստը։
1975 թվականին գրանցում է Giorgio Armani ապրանքանիշը։
1981 թվականին Ջորջո Արմանին ստեղծում է նոր, երիտասարդական և փոքր-ինչ մատչելի հագուստի գիծ, որը կոչում է Emporio Armani։
1997 թվականին Emporio Armani-ն սկսկում է ժամացույցներ և դեկորատիվ կոսմետիկա արտադրել՝ Emporio Armani Beauty Components ապրանքանիշի ներքո։
2002 թվականին Emporio Armani Gioielli ապրանքանիշի ներքո Արմանին սկսում է զարդեր արտադրել։ Նույն թվականին նշանակվում է ՄԱԿ-ի բարի կամքի դեսպան փախստականների հարցերով ։
2005 թվականին ստեղծվում է Emporio Armani Red-ը։ Այս մակնշմամբ ապրանքի վաճառքից ստացված ողջ հասույթն ուղղվում է ՁԻԱՀ-ով հիվանդ աֆրիկացի կանանց և երեխաներին։
Մրցանակներ
Պատվո լեգեոնի շքանշան ( 2008, Ֆրանսիա) ։
Արտաքին հղումներ
Կատեգորիա:Իտալացի դիզայներներ Կատեգորիա:ԼԳԲՏ իտալացիներ Կատեգորիա:Տղամարդկանց հագուստի դիզայներներ Կատեգորիա:«Իտալիայի Հանրապետությանը մատուցած ծառայությունների համար» շքանշանի մեծ խաչի ասպետներ
Աֆրոամերիկյան անգլերեն
Պատմություն
Աֆրո-ամերիկյան անգլերենի տարածումը սկսվել է 17-րդ դարասկզբից, երբ ստրկավաճառները Աֆրիկայից դեպի հարավային գաղութներ բերեցին աֆրիկացի ստրուկների (18-րդ դարում այս շրջանը դարձավ հարավային Ամերիկան)։ Մշակաբույսերի մշակույթի զարգացման ընթացքում, այս տարածքում ոչ ստանդարտ անգլերենի բարբառներով հիմնականում խոսում էին բրիտանացի վերաբնակները, որը և հանգեցրեց առաջին և երկրորդ անգլերենի տարբերություների առաջացմանը աֆրո-ամերիկացիների մոտ։ Բամբակյա մշակաբույսերի զարգացումը և մեծ գաղութացումը նպաստեցին անգլերենի առաջին տարբերակի տարածմանը։ Ամենատարածված ժամանակակից բարբառը համարվում է աֆրոամերիկան ազգային բարբառը, չնայած մշակութային, պատմական, գիտական շփումների աֆրոամերիկան ազգային  (AAVWE) և սպիտակամորթների բարբառների միջև, շատ դեպքերում երկուստեք միմյանց բարբառները անհասկանալի են, դա կապված է թե տվյալների  բացակայության, թե կոնֆլիկտային  իրավիճակների հետ, որ կա այդ բարբառներով խոսող տարբեր շրջաններում։
Այս երկու բարբառների միջև նմանություներ նկատելի դարձան 19-րդ դարի վերջին քառորդում, երբ ֆերմային համակարգը փոխարինեց ստրկատիրական համակարգին՝ տանելով միջէթնիկ խմբերի միջև շփումներին, որոնք հիմնականում նույն սոցիալական հարթության վրա են գտնվում, որը սակայն Երկրորդ աշխարհամարտի ընթացքում նվազեց և 30-ական թվականների վերջին ավելի նպաստեց էթնիկ տարբերություների առաջացմանը խոսքի մեջ։